ופגעו: ענין תחינה ובקשה, ולא יפול אלא כשאדם מבקש מאחרים דבר גדול וקשה, שאין רצונם לעשותו, או שהוא דואג שלא יחפצו לעשותו, ונגזר מלשון פגיעה, שענינו כמו בלשון איטלקי urtare, כאדם המפציר בחברו בידו ובגופו כדי שימלא שאלתו, כמו ואל תפגע בי כי אינני שומע אותך (ירמיה ז' ט"ז), אל תפגעי בי (רות א' ט"ז), הפגיעו למלך לבלתי שרוף את המגילה (ירמיה ל"ו כ"ה), וכן כאן עפרון היה איש עשיר ונכבד, ולא לכבוד היה לו למכור מנחלת אבותיו, כענין נבות היזרעאלי (מ"א כ"א ג) על כן לא מלאו לבו לאברהם לבקש זאת מאתו.